

**H O T Ă R Â R E**

**privind darea în folosință gratuită a unei părți din imobilul situat în Municipiul Cluj-Napoca, B-dul 21 Decembrie 1989 nr. 108, către Asociația de Dezvoltare Intercomunitară Eco-Metropolitan Cluj**

Consiliul Judeţean Cluj întrunit în şedinţă ordinară;

Având în vedere Proiectul de hotărâre înregistrat cu nr. 47 din 18.03.2024 privind darea în folosință gratuită a unei părți din imobilul situat în Municipiul Cluj-Napoca, B-dul 21 Decembrie 1989 nr. 108, către Asociația de Dezvoltare Intercomunitară Eco-Metropolitan Cluj, propus de Președintele Consiliului Județean Cluj, domnul Alin Tișe, care este însoţit de Referatul de aprobare cu nr. 10.957/14.03.2024, Raportul de specialitate întocmit de compartimentul de resort din cadrul aparatului de specialitate al Consiliului Judeţean Cluj cu nr. 10.959/14.03.2024şi de Avizul cu nr. 10.957 din 21.03.2024 adoptat de Comisia de specialitate nr. 4, în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Ţinând cont de adresa Asociației de Dezvoltare Intercomunitară Eco-Metropolitan Cluj cu nr. 248/21.02.2024, înregistrată la Consiliul Județean Cluj cu nr. 7689/22.02.2024;

Luând în considerare prevederile:

* art. 2, ale art. 58 alin. (1) și (3), ale art. 59 și ale art. 61 - 62 din Legea privind normele de tehnică legislativă pentru elaborarea actelor normative nr. 24/2000, republicată, cu modificările și completările ulterioare;
* art. 123 – 140, ale art. 142 - 153, ale art. 215 - 216 și ale art. 218 din Regulamentul de organizare și funcționare a Consiliului Județean Cluj, aprobat prin Hotărârea Consiliului Judeţean Cluj nr. 170/2020, republicată;

În conformitate cu prevederile:

* art. 108 lit. d), ale art. 173 alin. (1) lit. c) și d) și alin. (4) lit. a), ale art. 297 alin. (1) lit. d) și ale art. 349 - 352 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* art. 874 și ale art. 875 din Legea privind Codul Civil nr. 287/2009, cu modificările și completările ulterioare;

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte:**

**Art. 1.** (1) Se aprobă darea în folosință gratuită, pe o perioadă de 10 ani, către Asociația de Dezvoltare Intercomunitară Eco-Metropolitan Cluj, a unei părți din imobilul situat în Municipiul Cluj-Napoca, B-dul 21 Decembrie 1989 nr. 108, compus din 6 încăperi în suprafață totală de 97,19 mp și 2 încăperi-dependințe în suprafață de 6,64 mp, precum și terenul aferent construcțiilor, având o valoare de inventar de 198.725,00 lei.

**(2)** Partea din imobil care se atribuie în folosință gratuită conform alin. (1) este compusă din 4 încăperi în suprafață totală de 57,24 mp și dependințe în suprafață de 9,59 mp., având destinația de sediu al Asociația de Dezvoltare Intercomunitară Eco-Metropolitan Cluj.

**Art. 2.** Titularul dreptului de folosință gratuită precizat la art. 1 va respecta obligațiile stabilite de lege în sarcina acestuia și va suporta contravaloarea cheltuielilor de întreţinere a bunului, potrivit destinaţiei sale.

**Art. 3.** Dreptul de folosință cu titlu gratuit transmis conform art. 1 încetează:

1. la data expirării termenului pentru care a fost constituit;
2. la stingerea dreptului de proprietate publică a Județului Cluj asupra imobilului în cauză;
3. la revocarea de către Consiliul Județean Cluj, în cazul nerespectării obligațiilor stabilite de lege în sarcina titularului dreptului de folosință gratuită, sau când interesul public o impune.

**Art. 4.** Predarea-primirea imobilului prevăzut la art. 1 alin. (2) se face pe bază de proces-verbalde predare-primire încheiat între reprezentanții Județului Cluj și Asociației deDezvoltare Intercomunitară Eco- Metropolitan Cluj, în termen de maxim 30 de zile de la data comunicării prezentei hotărâri.

**Art. 5**. Cu punerea în aplicare a prevederilor prezentei hotărâri se încredințează Președintele Consiliului Județean Cluj, prin Direcția Juridică.

**Art. 6.** Prezenta hotărâre se comunică Direcției Generale Buget – Finanțe, Resurse Umane; Direcției Juridice; Asociației de Dezvoltare Intercomunitară Eco-Metropolitan Cluj, precum și Prefectului Județului Cluj și se aduce la cunoștință publică prin afișarea la sediul Consiliului Județean Cluj și pe pagina de internet „www.cjcluj.ro".

 **Contrasemnează:**

 **PREŞEDINTE,**  **SECRETAR GENERAL AL JUDEŢULUI,**

 **Alin Tișe Simona Gaci**

**Nr. 51 din 28 martie 2024**

*Prezenta hotărâre a fost adoptată cu 34 de voturi “pentru” și o ”abținere”,* *iar un membru al Consiliului județean nu a votat, fiind astfel respectate prevederile legale privind majoritatea de voturi necesară.*